**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO PERDAVIMO MOLĖTŲ R. gIEDRAIČIŲ ANTANO JAROŠEVIČIAUS GIMNAZIJAI**

2020 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 5, 6 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, atsižvelgdama į Molėtų rajono savivaldybės administracijos direktoriaus 2020 m. kovo 17 d. įsakymą Nr. B6-272 „Dėl Molėtų rajono savivaldybės turto pripažinimo nereikalingu naudoti“, Molėtų r. Giedraičių Antano Jaroševičiaus gimnazijos 2020 m. vasario 11 d. raštą „Dėl bendruomenės pastato perdavimo gimnazijai“,

Molėtų rajono savivaldybės taryba nusprendžia:

1. Perduoti Molėtų r. Giedraičių Antano Jaroševičiaus gimnazijai (kodas 191228160) savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – bendruomenės pastatą (inventorinis Nr. 486129, registro Nr. 90/73233; unikalus Nr. 4400-3000-5266; bendras plotas 319,69 kv. m; plane pažymėtas 6C2/p), esantį Molėtų r. sav., Giedraičių sen., Giedraičių mstl., Širvintų g. 16A, patikėjimo teise valdyti, naudoti ir disponuoti juo savarankiškosioms savivaldybės funkcijoms – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimui, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui – įgyvendinti. Pastato įsigijimo vertė 43932,46 Eur, likutinė vertė 2020 m. balandžio 1 d. 14861,90 Eur.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto perdavimo ir priėmimo aktą.
3. Įpareigoti Molėtų r. Giedraičių Antano Jaroševičiaus gimnazijos direktorę Iriną Žiupkienę įregistruoti valstybės įmonėje Registrų centre 1 punkte nurodyto turto daiktines teises.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras